גונתר פלאוט

הרב זאב משה (וולף גונתר) פלאוט (Wolf Gunther Plaut‏; 1 בנובמבר 1912 - 8 בפברואר 2012) היה ממנהיגי היהדות הרפורמית בצפון אמריקה. פלאוט נולד ליונה וסלמה במינסטר שבגרמניה. כשמלאו לו עשר, החלו הוריו לנהל בית יתומים יהודי בשדרות שנהאוזר בברלין. ב-1930 נרשם ללימודי משפטים באוניברסיטת ברלין. אף כי סיים דוקטורט בהצטיינות, עליית הנאצים לשלטון חסמה בפניו את העיסוק במקצועו. תחת זאת, בהמלצת אביו, נרשם לבית המדרש הגבוה למדעי היהדות, שם למד תחת אברהם יהושע השל והרב לאו בק. ב-1935 הציע ההיברו יוניון קולג' לבית המדרש לקלוט חמישה תלמידים מצטיינים, ופלאוט היה בין אלה שנבחרו לנסוע לאמריקה. במקביל השתתף באותה שנה במכביה השנייה, כטניסאי. הוא הוסמך לרבנות ב-1939 וקיבל משרה ראשונה כעוזר-רב בבית הכנסת 'בני אברהם ציון' בשיקגו. ב-1943 ניתנה לו אזרחות אמריקנית והוא התגייס מיד לצבא, שם שירת כקצין דת באוגדה ה-104. הוא נכח בעת שחרור מחנה הריכוז דורה-מיטלבאו, ולאחר המלחמה הוענק לו כוכב הארד. ב-1946 חזר לשיקגו, וב-1948 עבר לשמש כרב קהילת 'הר ציון' בסיינט פול, מינסוטה. בתפקיד זה נותר עד 1961, כשהוזמן על ידי בית-הכנסת 'פרחי קדש' בטורונטו. הוא כיהן שם שש-עשרה שנה, וב-1977 עבר לשמש כנשיא הקונגרס היהודי-קנדי. ב-1983 התמנה ליו"ר איגוד הרבנים המתקדמים (CCAR), הגוף המרכזי של התנועה הרפורמית בצפון אמריקה, משרה אותה מילא שנתיים. כמו כן כיהן כסגן יו"ר האיגוד העולמי ליהדות מתקדמת. פלאוט היה תומך של המגמה המסורתית בזרם, והמשיך בדרכו של הרב שלמה פריהוף שעסק רבות בנושאי הלכה וחיבור שו"ת. בין היתר, הקפיד להשתמש במונח מצווה לתיאור המחויבויות הדתיות. מפעלו החשוב ביותר היה חיבור פרשנות מקיפה על התורה, שהפכה למקובלת ולנפוצה בקהילות הרפורמיות וגם בעדות קונסרבטיביות רבות. היא התפרסמה ב-1981, ונמכרו יותר מ-120,000 עותקים. הספר התבסס בין היתר על ביקורת המקרא וטכניקות מדעיות אחרות לפענוח הטקסט, והרב פלאוט ביטא את תפישת ההתגלות הרפורמית בהקדמה לכרך: ”אלוהים אינו המחבר של הטקסט, כי אם העם; אך ניתן לשמוע את קולו מבעד לקולותיהם, אם נקשיב היטב.” הוא חיבר עוד כעשרים וחמישה ספרים וטורים רבים בעיתונות. כמו כן, היה פעיל זכויות אדם ואזרח והיה יו"ר הוועדה של אזור אונטריו לנושא. ב-1978 הוענק לו אות מסדר קנדה בדרגת חבר, וב-1999 קודם לשותף. באותה שנה עוטר בצלב הגדול של מסדר הכבוד של הרפובליקה הפדרלית של גרמניה. פלאוט נשא את אליזבט שטראוס ב-1938 והיו לו שלושה ילדים. בראשית המאה ה-21 אובחן כסובל ממחלת אלצהיימר, ממנה נפטר ב-2012 ונקבר בטורונטו. Die materielle Eheungültigkeit (doctoral dissertation, 1934) High Holiday Services for Children (1952) Mount Zion – The First Hundred Years (1956) The Jews in Minnesota; the first seventy-five years (1959) 59-14710 The Book of Proverbs – A Commentary (1961) 61-9760 Judaism and the Scientific Spirit (1962) 61-17139 The Rise of Reform Judaism: A Sourcebook of Its European Origins (1963) 63-13568 The Case for the Chosen People – The Role of the Jewish People Yesterday and Today (1965) 65-19869 The Growth of Reform Judaism (1965) 65-18555 Your Neighbour is a Jew (1967) The Sabbath as Protest: Thoughts on Work and Leisure in the Automated Society (1970) Page Two – Ten Years of “News and Views.” (1971) A Shabbat Manual (1972) 72-10299 Genesis. The Torah, A Modern Commentary, Vol. I (1974) Exodus. The Torah, A Modern Commentary, Vol. II Time to Think (1977) Hanging Threads: Stories Real and Surreal (1978) ISBN 0-919630-99-5. Published in U.S. as The Man in the Blue Vest and Other Stories (1978) ISBN 0-8008-5093-9 Numbers. The Torah, A Modern Commentary, Vol. IV (1979) ISBN 0-8074-0039-4 Unfinished business: an Autobiography (1981), ISBN 0-919630-41-3 The Torah: A Modern Commentary (1981), ISBN 0-8074-0055-6 Deuteronomy. The Torah, A Modern Commentary, Vol. V (1983) Refugee Determination in Canada (1985) The Letter (1986) ISBN 0-7710-7164-7 A Modern Commentary – Genesis. (1988) (In Hebrew) The Man Who Would Be Messiah: A Biographical Novel (1990), ISBN 0-88962-400-3 The Magen David – How the Six-Pointed Star Became an Emblem for The Jewish People (1991) ISBN 0-910250-16-2 German-Jewish Bible Translations: linguistic theology as a political phenonomen (1992) The Torah: a Modern Commentary ISBN 0-8074-0055-6 Asylum: A Moral Dilemma (1995), ISBN 0-275-95196-0 The Haftarah Commentary (1996) ISBN 0-8074-0551-5 More Unfinished Business (1997), ISBN 0-8020-0888-7 Teshuvot for the Nineties: Reform Judaism’s Answers to Today’s Dilemmas (1997) ISBN 0-88123-071-5 The Price and Privilege of Growing Old (2000) ISBN 0-88123-081-2 The Reform Judaism Reader (2001) ISBN 0-8074-0732-1 Die Torah in Judischer Auslegung (in German) (1999–2004) The Torah: A Modern Commentary, Revised Edition (ISBN 0-8074-0883-2) One Voice: The Selected Sermons of W. Gunther Plaut (2007) ISBN 978-1-55002-739-6 Eight Decades: The Selected Writings of W. Gunther Plaut (2008) ISBN 978-1-55002-861-4 הספד בניו יורק טיימס הספד בג'ואיש דיילי פורוורד הספד באתר האיחוד ליהדות רפורמית זאב משה פלאוט (1912-2012), דף שער בספרייה הלאומית